Sosiale media gons oor soenfoto’s van ZumaDie foto’s wat die ronde doen op sosiale media. Die foto’s is deur “Lindokuhle Dlamini” op Facebook gelaai met die onderskrif: “he is not just a blesser, we are deeply in love and i am grateful for everything he has done for me, much love. Xo xo.” Die Facebook-profiel is intussen verwyder. Die vrou op die foto is glo 19 jaar oud. ŉ Paar sosialemedia-gebruikers beweer dit is een van Zuma se dogters op die foto met ander wat meen dit is “pervers” indien dit wel ŉ familielid is. Dr. Bongani Ngqulunga, woordvoerder van die presidensie, het nie op verskeie versoeke om kommentaar reageer nie. Volgens ander mediaberigte is die presidensie wel bewus van die foto’s en word daar ondersoek ingestel na die bron daarvan.